Інфармацыя для роздуму: тры рублі 40 капеек каштуе сёння адправіць павестку з паведамленнем з суда. Дзясяткі павестак з паведамленнем і без адпраўляецца штодзень з суда Івацэвіцкага раёна – сведкам, пацярпелым, адказчыкам, экспертам, спецыялістам… Падлічана, што ў Беларусі накіроўваецца павестак у дзень на 200 мільёнаў (недэнамінаваных рублёў). Гэта за адзін дзень! Уявіце, у якую суму выліваецца такая папяровая крутаверць за год! Гэта грошы падаткаплацельшчыкаў, нашы з вамі грошы, якія можна было б накіраваць на іншыя мэты. І тыя, хто ў судзе “змагаецца” з мужам і жонкай па нейкім нязначным эпізодзе, толькі павялічваюць нагрузку не толькі на свой сямейны бюджэт, але і на дзяржаўны.